stanford-oval/wikipedia huggingface dataset:
Mediametka
Historia > Mediakasvatuskeskus Metka 2005–2021

Vuonna 2005 yhdistyksen nimi muuttui muotoon Mediakasvatuskeskus Metka ry.
Metkan 50-vuotisjuhlaa vietettiin Jukka-Pekka Valkeapään esikoiselokuvan Muukalainen Suomen ensi-illassa.
Vuonna 2010 Metka järjesti Helsingissä ja viidessä muussa kaupungissa projektin, jossa maahanmuuttajanuoret tekivät elokuvia itsestään.
Peilin viimeinen numero julkaistiin vuonna 2012. Toiminnanjohtaja Tuija Westerholm kertoi tilausmäärien vähentyneen jo useita vuosia.
Historia > Mediametka 2022–

Vuonna 2022 yhdistyksen uudeksi nimeksi tuli Mediametka.
Organisaatio

Mediametka ry:n toiminnanjohtaja on Jenni Koski. Yhdistyksen jäseniä vuonna 2023 olivat Aikakausmedia, Finlandssvenskt Filmcentrum, Kuvataideopettajat Kuvis ry, Lasten ja nuorten taidekeskuksen säätiö, Oulun Elokuvakeskus ry, Pirkanmaan elokuvakeskus PEK ry, Päijät-Hämeen elokuvakeskus ry (PHEK), Suomen Kirjastoseura, Suomen Luokanopettajat ry ja Äidinkielen opettajain liitto ÄOL.
Mediametka saa tukea Opetus- ja kulttuuriministeriöltä.
Toiminta

Mediametka on keskittynyt kaikenikäisten ihmisten mediataitojen ja luovuuden kehittämiseen. Se järjestää myös elokuvakulttuuritoimintaa ja on mukana käytännön mediakasvatustyössä ja audiovisuaalisen kulttuurin tukemisessa.
Mediametka julkaisee "Mediametkaa!"-oppimateriaalisarjaa. Aeimmin yhdistys julkaisi Peili-lehteä.
Toiminta > Tapahtumat

Yhdistys järjestää erilaisia tapahtumia ja koulutuksia. Esimerkiksi Ison Pajan seminaaria alettiin järjestää vuonna 1999, vuodesta 2019 lähtien nimellä Oivallus-seminaari. Northern Script -käsikirjoitustapahtumaa taas on järjestetty vuodesta 2017.
Toiminta > Minun elokuvani

Mediametka on järjestänyt Minun elokuvani -koulutustapahtumaa vuodesta 1989 lähtien. Alle 25-vuotiaille suunnattuun tapahtumaan lähetettiin vuonna 2007 yli 350 elokuvaa ja seuraavana vuonna yli 200 elokuvaa. Tapahtumakokonaisuuteen kuuluu myös jatkokoulutuskursseja ja elokuvaohjaajien vierailuja kouluille.
Toiminta > Yhteistyöprojektit

Mediametka tekee yhteistyötä muiden organisaatioiden kanssa. Esimerkiksi vuonna 2009 se järjesti Helsingin kaupunginorkesterin kanssa Harry Potter -työpajoja, joissa ruoholahtelaiset lapset toteuttivat videoita Finlandia-talossa järjestettyyn Harry Potter -elokuvamusiikkikonserttiin. Vuonna 2021 Mediametka oli rakentamassa Särkänniemeen Pikku Kakkosen Mediamaailman konseptia.
Aiheesta muualla

Mediametkan verkkosivusto
Minun elokuvani -sivusto (Arkistoitu – Internet Archive)
UTC+10.30

Koko vuoden ajan UTC+10.30:a käyttävät maat kirkkaankeltaisella, kesällä käyttävät maat oranssilla, kesäaikana käyttävät maat tummansinisellä.
UTC+10.30 on aikavyöhyke, joka on 10 tuntia ja 30 minuuttia UTC±0-aikavyöhykettä edellä. Sitä käytetään vain Australiassa: se on käytössä Lord Howen normaaliaikana sekä kesäaikana Etelä-Australian osavaltiossa sekä Broken Hillin kaupungissa.
Tukkijoella tapahtuu

| Tukkijoella tapahtuu |
| --- | --- |
 Elokuvan juliste.
Ohjaaja:  Brita Wrede Felix Forsman
Käsikirjoittaja:  Brita Wrede
Tuottaja:  Brita Wrede
Kuvaaja:  Felix Forsman
Leikkaaja:  Armas Vallasvuo
Pääosat:  Kullervo Kalske Paavo Härmä
Valmistustiedot
Valmistusmaa:  Suomi
Tuotantoyhtiö:  Felix-Filmi
Ensi-ilta:  17. maaliskuuta 1950
Kesto:  38 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tukkijoella tapahtuu on Brita Wreden ja Felix Forsmanin ohjaama suomalainen puolipitkä tukkilaiselokuva vuodelta 1949. Elokuva sai ensi-iltansa vuoden 1949 Cannesin elokuvajuhlilla ja se oli ensimmäinen kyseisillä festivaaleilla esitetty suomalainen elokuva.
Elokuvassa sodan takia orvoksi jäänyt Paavo lähtee töihin pohjoiseen tukkityömaalle. Samalle työmaalle päätyvät myös monet hänen tuttavansa.
Twin Peaks (soundtrack)

| Soundtrack from Twin Peaks  |
| --- | --- | --- |

Soundtrack-albumin tiedot
 Äänitetty : 1989–1990
 Julkaistu: 11. syyskuuta 1990
 Tuottaja(t): Angelo Badalamenti ja David Lynch
 Tyylilaji: Jazz, ambient, dreampop
 Kesto: 49.47
 Levy-yhtiö: Warner Records
Soundtrack from Twin Peaks on yhdysvaltalaisen Twin Peaks -televisiosarjan soundtrack-albumi.
Soundtrackin ovat luoneet Angelo Badalamenti sekä Twin Peaksin ohjaaja ja käsikirjoittaja David Lynch. Julee Cruise laulaa kolme vokaalikappaletta albumilla.
Instrumentaaliversio kappaleesta "Falling" käytettiin sarjan tunnusmusiikkina.
Badalamenti voitti Grammy-palkinnon kappaleesta "Twin Peaks Theme" parhaana pop-instrumentaalina.
Kappaleet

Kappaleet:
Kaikki sävellykset Angelo Badalamenti.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Twin Peaks Theme | 5.06 |  |  |  |  |  |  |  |
| 2. | Laura Palmer's Theme | 4.52 |  |  |  |  |  |  |  |
| 3. | Audrey's Dance | 5.17 |  |  |  |  |  |  |  |
| 4. | The Nightingale | 4.56 |  |  |  |  |  |  |  |
| 5. | Freshly Squeezed | 3.48 |  |  |  |  |  |  |  |
| 6. | The Bookhouse Boys | 3.29 |  |  |  |  |  |  |  |
| 7. | Into the Night | 4.44 |  |  |  |  |  |  |  |
| 8. | Night Life in Twin Peaks | 3.27 |  |  |  |  |  |  |  |
| 9. | Dance of the Dream Man | 3.41 |  |  |  |  |  |  |  |
| 10. | Love Theme from Twin Peaks | 5.04 |  |  |  |  |  |  |  |
| 11. | Falling | 5.21 |  |  |  |  |  |  |  |
Tukkimiehen kirjanpito

Tukkimiehen kirjanpitoa: luvut yhdestä viiteen.
Tukkimiehen kirjanpito on lukumäärän merkitsemistapa. Se on käytännöllinen muunnos unaarisesta lukujärjestelmästä, jossa kuitenkin käytetään nollien sijaan ykkösiä ja sellaista ryhmittelyä, jonka ihminen hahmottaa paremmin. Jokaista laskettua asiaa tai esinettä merkitään yhdellä pystyviivalla, joita piirretään (tai vaikkapa kaiverretaan) peräkkäin. Joka viides viiva piirretään neljän edellisen yli ristiin, jolloin merkinnät jakautuvat viiden ryhmiin. Koska jokainen vinoviivan sitoma ryhmä merkitsee aina viittä laskettua asiaa, on isotkin kokonaismäärät helppo laskea.
Sitä käytetään usein tavaroiden laskemiseen.
Nenad Milijaš

| 0 | 1 | 2 |
| --- | --- | --- |

Henkilötiedot
Koko nimi: Nenad Milijaš
Syntymäaika: 30. huhtikuuta 1983 (ikä 41)
Syntymäpaikka: Belgrad, Jugoslavia
Pelipaikka: keskikenttäpelaaja
Pituus: 188 senttimetriä
Seura
Seura: Wolverhampton
Pelinumero: 20
Seurat
| Vuodet | Seura | O (M) |
| 2000–2005 2006–2009 2009– | Zemun Crvena Zvezda Wolverhampton | 130 (18) 97 (37) 37 (4) |
Maajoukkue
| 2008– | Serbia | 21 (4) |
 Seurajoukkueuran tilastot kattavat vain kansalliset sarjat, päivitetty 20. helmikuuta 2011.  Maajoukkueuran tilastot päivitetty 20. helmikuuta 2011.
Nenad Milijaš (serb. Ненад Милијаш; s. 30. huhtikuuta 1983 Belgrad, Jugoslavia) on serbialainen jalkapalloilija. Hän on pelipaikaltaan keskikenttäpelaaja.
Ura > Seurajoukkue

Milijaš pelasi junioriaikoinaan belgradilaisessa Zemunissa, jonka edustusjoukkueeseen hän nousi vuonna 2000. Kaudella 2001–2002 hän onnistui vakiinnuttamaan paikkansa joukkueessa ja kuului seuraavina kausina sen luottopelaajiin.
Parhaan kautensa maalien valossa hän pelasi 2005–2006, kun hän onnistui tekemään puolen kauden aikana kahdeksan osumaa. Hyvin menneen puolikautisensa jälkeen hän siirtyi tammikuussa 2006 Punaiseen tähteen. Hänen kautensa päättyi juhlaan, kun joukkue voitti sekä maan pääsarjamestaruuden että cupin. Joukkue voitti myös seuraavalla kaudella 2006–2007 kummatkin kilpailut.
Dušan Bajevićin alaisuudessa Milijaš sai hyvin rajoitetusti peliaikaa, mutta Boško Ǵurovskin saavuttua hänen peliaikansa ja vastuunsa kasvoi jälleen. Hän onnistui säilyttämään pelipaikkansa joukkueessa vaikeina aikoina ja lopulta hänestä kasvoi joukkueen yhdeksi tärkeimmistä pelaajista. Kotimaansa sarjamenestyksen johdosta joukkue pääsi pelaamaan myös euro-cupien otteluita.
Milijaš pelasi tähän asti parhaan kautensa 2008–2009, kun hän teki kaikki kilpailut mukaan lukien 22 maalia. Hän oli kauden päätteeksi paras serbialainen maalintekijä ja hävisi pääsarjan parhaan maalintekijän palkinnon vain yhdellä maalilla. Hänet valittiin sarjakauden parhaaksi pelaajaksi sekä äänestettiin kauden tähdistöjoukkueeseen.
15. kesäkuuta 2009 hän teki nelivuotisen sopimuksen englantilaisseura Wolverhamptonin kanssa. Hän teki ensiesiintymisensä joukkueessa kauden avausottelussa West Ham Unitedia vastaan. Ensimmäisen maalinsa hän teki joulukuussa 2009 ottelussa Boltonia vastaan ja kaksi viikkoa myöhemmin toisensa Burnleytä vastaan.
Ura > Maajoukkue

Milijaš teki ensiesiintymisensä Serbian maajoukkueessa 6. syyskuuta 2008 pelatussa vuoden 2010 MM-karsintaottelussa Färsaaria vastaan. Hän teki ensimmäisen maalinsa maajoukkueessa neljännessä ottelussaan 19. marraskuuta 2008 Bulgariaa vastaan. Hänet valittiin Serbian joukkueeseen vuoden 2010 MM-kilpailuihin.
Aiheesta muualla

Esittely Wolverhampton Wanderersin virallisella kotisivustolla (Arkistoitu – Internet Archive) (englanniksi)
Serbian joukkue – Jalkapallon MM-kilpailut 2010
1 Stojković |
2 Rukavina |
3 Kolarov |
4 Kačar |
5 Vidić |
6 Ivanović |
7 Tošić |
8 Lazović |
9 Pantelić |
10 Stanković |
11 Milijaš |
12 Isailović |
13 Luković |
14 Jovanović |
15 Žigić |
16 Obradović |
17 Krasić |
18 Ninković |
19 Petrović |
20 Subotić |
21 Mrđa |
22 Kuzmanović |
23 Đuričić |
Valmentaja Antić
Milk Inc.

| Milk Inc>  |
| --- | --- |


Tiedot
Toiminnassa:  1996–
Tyylilaji:  dance   vokaalitrance
Kotipaikka:   Belgia
Laulukieli:  englanti
Jäsenet:  Linda Mertens, laulaja   Regi Penxten, tuottaja/kosketinsoittimet   Filip Vandueren, tuottaja  
Entiset jäsenet:  John Miles Jr., kitara (1998 – 2000)  Ann Vervoort, laulaja (1998 – 2000)  Nikkie Van Lierop, laulaja (1997)  Sofie Winters, laulaja (1997) 
Levy-yhtiö:  ARS Entertainment  
Aiheesta muualla
milkinc.be
Infobox OKNimi-testi OK: 
Milk Inc. (myös tunnettu nimellä Milk Incorporated) on belgialainen, kolmesta henkilöstä koostuva dance-yhtye. Yhtye oli alkujaan kolmen nuoren tuottajan aloittama studioprojekti. Kyseiset tuottajat olivat nimeltään Regi Penxten, Filip Vandueren ja Ivo Donckers. He olivat jo tuohon aikaan mukana Belgian house-skenessä ja menestyivätkin eri artistinimien alla.
Ura > 1996

Yhtyeen aloittaessa vuonna 1996, yhtyeen laulajana toimi Nikkie Van Lierop (tunnettu myös nimellä Jade4U) ja hän lauloi ensimmäisellä singlellä "La Vache" (englanniksi "The Cow"). "La Vache" oli menestys ympäri Eurooppaa ja etenkin Ranskassa sekä Britanniassa. Sen sijaan yhtyeen kotimaassa Belgiassa kappale ei menestynyt. Ranskan ja Britannian menestyksen myötä levy-yhtiö päätti vaihtaa yhtyeen nimeksi La Vache, jotta ihmiset muistaisivat sen paremmin ainakin Ranskassa.
Ura > 1997

Yhtyeen toinen single "Free Your Mind" julkaistiin lokakuussa 1997. Tuolloin yhtyeen laulajana toiminut Nikki Van Lierop päätti jättää yhtyeen, sillä hän vaikutti myös Praga Khanissa ja yhtye menestyi tuolloin hyvin USA:ssa. Muutamaksi kuukaudeksi hänen tilalleen tuli Sofie Winters, joka kuitenkin vaihtui Ann Vervoortiin yhtyeen kolmannella singlellä "Inside Of Me", joka julkaistiin helmikuussa 1998. Kappale menestyi hyvin klubeilla, mutta ei juurikaan listoilla. Yhtyeen esikoisalbumi "Apocalypse Cow" julkaistiin Ranskassa maaliskuussa 1998, yhtyeen nimen vielä ollessa La Vache.
Ura > 1998–1999

Joulukuussa 1998 Milk Inc./La Vachelta tuli isompi hitti "In My Eyes" ja läpimurto myös Belgiassa tapahtui. Tämän julkaisun myötä yhtyeen nimi vaihtui takaisin Milk Inc. -nimeen myös muualla. Kappale myi kultaa. Seuraavaksi julkaistiin kappale "Promise" maaliskuussa 1999 ja se menestyi hyvin Belgian listoilla.
Huhtikuussa 1999 Milk Inc. pokkasi myös Donna-palkinnon kappaleesta "In My Eyes". Esikoisalbumi "Apocalypse Cow" julkaistiin Belgiassa toukokuussa 1999. Seuraavaksi kesäkuussa 1999 julkaistiin viides single "Oceans". Kappaletta on kutsuttu myös vuoden 1999 kesähitiksi. Tästä seuraavana oli tiedossa yhtyeen kuudes single "Losing Love", jonka julkaisu tapahtui marraskuussa 1999. Milk
Inc. oli menestynyt niin hyvin, että yhtye pokkasi samana vuonna TMF-palkinnon kategoriassa "paras kotimainen dance-akti". Yhtye esiintyi myös "TMF Christmas 2000" -tapahtumassa, johon he sävelsivät oman joululaulun "Alone in Christmas".
Ura > 2000

Huhtikuussa 2000 yhtye pokkasi erityisen Donna-palkinnon kategoriassa "Best Holidaysong Of The Year". Myös yhtyeen uusi single "Walk On Water" julkaistiin. Toukokuussa 2000 Ann Vervoort ilmoitti jättävänsä yhtyeen, koska halusi perustaa levy-yhtiön nimeltään "Benimusa" Ibizalle miesystävänsä Pat Krimsonin kanssa. Hän jätti yhtyeen virallisesti 15. syyskuuta 2000. Syyskuu olikin Milk Inc. -faneille jännittävää aikaa. Uusi laulaja Linda Mertens esiintyi ensi kerran "Hitkracht" -show'ssa ja yhtye esitti samalla uuden kappaleen "Land Of The Living". Lokakuussa 2000 yhtye kiersi myös viisi päivää Etelä-Afrikkaa. Belgiassa he pokkasivat palkinnon "parhaasta kotimaisesta kappaleesta" kappaleella "Walk On Water". Marraskuussa 2000 yhtye julkaisi toisen albuminsa "Land Of The Living".
Ura > 2001

Helmikuussa 2001 yhtye julkaisi seuraavan singlensä nimeltään "Livin' A Lie". Maaliskuussa samaisena vuonna Milk Inc. asettui ehdolle Hollannin TMF-gaalassa. 7. huhtikuuta 2001 he voittivat palkinnon "parhaasta kansainvälisestä dance-aktista". Seuraavana vuorossa olikin sitten järjestyksessään yhdennentoista singlen julkaisu, nimeltään "Never Again". Kesän aikana yhtyeellä riittikin esiintymisiä niin Belgiassa, Hollannissa kuin Espanjassakin. Yhtye teki kiertueen myös Saksaan. Samaan aikaan Belgiassa Milk Inc. asettui ehdolle kolmeen kategoriaan vuotuisessa TMF-gaalassa: "Best Dance National", "Best Single National Never Again" ja "Best Video Never Again". 27. lokakuuta pidetyssä gaalassa yhtye voitti kaksi kolmesta palkinnosta; kategorioissa "Best Dance National" ja "Best Video National". He esittivät gaalassa myös tulevan singlensä "Wide Awake". Virallisesti single julkaistiin 3. marraskuuta, samassa Best Of -albumin kanssa, joka sisälsi kappaleita kahdelta edelliseltä albumilta. Mukana tuli myös cd, joka sisälsi kaikki siihen mennessä tehdyt musiikkivideot.
Ura > 2002

Helmikuussa 2002 Milk Inc. asettui ehdolle "Hitkrant" -gaalassa Hollannissa, mutta palkintoa ei tällä kertaa tullut. Maaliskuussa yhtye myös käväisi kiertueella Kanadassa. Vuoteen 2002 sijoittuu myös yhtyeen Britannian valloitus. Yhtye aloitti valloituksen "In My Eyes" kappaleella, johon he myös kuvasivat videon paikan päällä. Single nousikin Top 10:iin Britanniassa. Heinäkuussa 2002 he tekivät videon toiselle Britanniaan suunnatulle singlelle "Walk On Water". Kesän yhtye kiersi Belgiassa, Hollannissa ja Espanjassa. Syyskuussa 2002 "Walk On Water" julkaistiin virallisesti yhdessä "Milk Inc." -albumin kanssa Britanniassa. "Walk On Water" niin ikään kipusi saarivaltion listoilla Top 10:iin. Vuoteen 2002 mahtuu myös kappaleen "Sleepwalker"
videon kuvaaminen Portugalissa sekä singlen julkaisu 13. toukokuuta 2002. Milk Inc. asettui ehdolle kahteen kategoriaan vuoden 2002 Belgian TMF-gaalassa. Yhtye oli jälleen ehdolla kategorioissa "Best Dance Act" ja "Best Video Sleepwalker". 26. lokakuuta pidetyssä gaalassa he pokkasivat palkinnon "Best Dance Act" -kategoriasta. Samalla he esittivät myös uuden kappaleensa "Breathe Without You". 27. lokakuuta lähtien he olivat "Smash Hits Tourin" mukana kiertämässä Britanniaa. Myös saarivaltiossa julkaistu "Land Of The Living" nousi kahden edellisen singlen tavoin Top 10:in joukkoon.
Ura > 2003

Huhtikuun lopussa vuonna 2003 Milk Inc. esitti uuden singlensä "Time" Radio Donnan 11-vuotissyntymäpäivillä. Myös ensimmäinen vierailu Skandinaviaan varmistui tuolloin. Syyskuussa 2003 oli seuraavan uuden singlen "The Sun Always Shines On TV" julkaisu. Myös Saksassa julkaistiin kaksi seuraavaa singleä; "Time" ja "Breathe Without You". Yhtyeen uusimman hitin myötä he myös pääsivät esiintymään enemmän TV:n puolella. Vuonna 2003 Milk Inc. asettui ehdolle peräti kolmessa eri TMF-gaalassa. "Beste Dance" -kategoriasta he kävivät palkinnon pokkaamassa. 6. lokakuuta
2003 olikin sitten uuden "Closer" albumin vuoro. Lokakuussa niin ikään alkoi "The Sun Always Shines On TV" singlen  ns. maailmanlaajuinen julkaisu. Albumi "Closer" julkaistiin myös useassa maassa.
Ura > 2004

14. kesäkuuta 2004 julkaistiin yhtyeen seuraava single "I Don't Care", jossa Sylver -yhtyeen Silvy De Bie duetoi Linda Mertensin kanssa. Maaliskuussa Milk Inc. asettui ehdolle Hollannin TMF-gaalassa, mutta Special D vei palkinnon kategoriassa "Best Dance International", jossa Milk Inc. oli myös ehdolla. Huhtikuussa yhtyeellä oli kolme esiintymistä Yhdysvalloissa sekä yksi iso dance-tapahtuma Venäjällä. Britanniassa "The Sun Always Shines On TV" julkaistiin 12" vinyylillä, jossa oli kaksi uutta remixiä kappaleesta. Elokuussa Milk Inc. julkaisi kolmen cd:n "Best Of" -boxin Australiassa. Syyskuussa yhtye julkaisi uuden "Whisper" singlen. Vuoden 2004 TMF-gaalassa Milk Inc. pokkasi jälleen palkinnot "Best Dance Act" ja sekä myös "Life Time Achievement Award". Myös yhtyeen ensimmäinen DVD, jossa on kaikki musiikkivideot sekä akustiset versiot julkaistiin TMF-gaalan jälkeen lokakuussa.
Ura > 2005

Vuoden 2005 alussa Milk Inc. oli tukemassa "Tsunami 1212" -tapahtumaa Belgiassa. 1. maaliskuuta 2005 "The Sun Always Shines On TV" julkaistiin Yhdysvalloissa ja myös maaliskuun lopussa järjestettiin
iso "BelgaDance" -tapahtuma, jossa yhtye esitti uuden "Blind" kappaleensa ja yhtyeen Regi Penxten
valittiin tapahtumassa parhaaksi tuottajaksi. Toukokuussa 2005 Milk Inc. teki kahden päivän kiertueen Norjaan. Kesäkuussa oli "Time" singlen julkaisun vuoro Yhdysvalloissa ja elokuussa myös albumi "Closer" julkaistiin Yhdysvaltain maaperällä. Ja kuten lähes joka vuosi myös vuonna 2005 Milk Inc. sai "Best Dance Act" palkinnon vuotuisessa TMF-gaalassa. 1. lokakuuta 2005 he voittivat kymmenennen TMF-palkintonsa ja samassa myös esittivät uuden kappaleen "Go To Hell". Lokakuussa "Go To Hell" single julkaistiin myös virallisesti. Yhtye julkaisi myös "Milk Inc. Essential" albumin, joka sisältää kaikki edelliset singlet.
Ura > 2006–

30. syyskuuta 2006 järjestettiin yhtyeen ensimmäinen konsertti Sportpaleis-areenalla Antwerpenissä. Tapahtuma oli nimeltään "Supersized", aivan kuten vuonna 2006 julkaistu uusin albumi. Albumilta on julkaistu myös kolme singleä: "Tainted Love", "Run" sekä "No Angel"  artikkelissa edellä mainittujen "Whisper", "Blind" ja "Go To Hell" biisien lisäksi. Konsertti juhlisti yhtyeen 10-vuotista taivalta. Heinäkuussa 2007 Milk Inc. julkaisi uuden singlen nimeltään "Sunrise". Syyskuussa 2007 järjestettiin "Supersized II" Antwerpenissä Sportpaleis-areenalla. Konsertissa he esittivät myös uusimman singlensä "Tonight".
Yhtyeen Supersized-konsertit saavat jatkoa syksyllä 2008, mutta nyt tosin nimellä "Milk Inc. Forever", aivan kuten yhtyeen viides ja uusin "Forever" -albumi. Tapahtuma järjestetään kahden edellisen konsertin tapaan Sportpaleis-areenalla Antwerpenissä.
Diskografia > Singlet

Cream (1996)
La Vache (1996)
Free Your Mind (1997)
Inside Of Me (1998)
In My Eyes (1999)
Promise (1999)
Oceans (1999)
Losing Love (1999)
Walk On Water (2000)
Land Of The Living (2000)
Livin' A Lie (2001)
Don't Cry (2001)
Never Again (2001)
Wide Awake (2001)
Sleepwalker (2002)
Breathe Without You (2002)
Time (2003)
The Sun Always Shines On TV (2003)
I Don't Care (2004)
Whisper (2004)
Blind (2005)
Go To Hell (2005)
Tainted Love (2006)
Run (2006)
No Angel (2006)
Sunrise (2007)
Tonight (2007)
Forever (2008)
Race (2008)
Blackout (2009)
Storm (2010)
Chasing The Wind (2010)
Diskografia > Albumit

Apocalypse Cow (La Vache) (Ranska)
Apocalypse Cow
Apocalypse Cow (Espanja)
Apocalypse Cow (Millenium Edition)
Land Of The Living
Double Cream (Eurooppa)
Double Cream (Puola)
Double Cream (Kanada)
Double Cream (Singapore)
Milk Inc. (Britannia)
Milk Inc. (USA)
Closer
Closer (USA)
Best Of Milk Inc. (Australia)
Milk Inc. Essential
Supersized
Supersized XL
Forever
Diskografia > DVD

Milk Inc. - The DVD (2004)
Supersized (Live-konsertti 2006)
Aiheesta muualla

www.milkinc.be – viralliset sivut
www.findance.com – Milk Inc. Findance.comissa
www.discogs.com – mm. laajempi diskografia
www.arsentertainment.be – ARS Entertainment
www.danceartistinfo.com (Arkistoitu – Internet Archive) – Dance Artist Info
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Milk Inc.
Käännös suomeksi
Ull

Ullr 1700-luvun islantilaisessa käsikirjoituksessa.
Ull (muinaisnorjaksi Ullr, 'kunnia') on skandinaavisessa mytologiassa oikeuden ja kaksintaistelujen sekä maanviljelyn jumala. Ullr on taitava jousimies ja hiihtäjä. Hänen salinsa nimi on Ydalir. Ullr on Sivin poika ja Thorin poikapuoli. Skadi meni naimisiin Ullrin kanssa erottuaan Njordista.
Twin Gate

| Twin Gate Exist Trace |
| --- | --- | --- |

Studioalbumin tiedot
 Julkaistu: 12. maaliskuuta 2010
 Tyylilaji: alternative metal melodinen death metal goottimetalli
 Kesto: 44.03
 Levy-yhtiö: JapanFiles
Exist Tracen muut julkaisut
|   | Twin Gate 2010 | Virgin 2012 |
Singlet albumilta Twin Gate
 ”Knife” Julkaistu: 2. kesäkuuta 2010
Twin Gate on Exist Tracen ensimmäinen albumi ja se sisältää 10 kappaletta.
Kappaleet

DECIDE – 4.33
Orleans no Shoujo (オルレアンの少女) – 4.02
KNIFE （Album mix） – 5.04
Neverland – 3.21
RESONANCE – 4.29
VANGUARD – 4.41
Blaze – 3.24
unforgive you – 4.25
Owari no nai Sekai「終わりのない世界」 – 3.54
Cradle – 6.06
Tšaroiitti

| Tšaroiitti |
| --- | --- |

Luokka:  silikaattimineraalit
Fysikaaliset ominaisuudet
Väri:  violetti tai purppura
Optiset ominaisuudet
Kiilto:  lasi-, silkki- tai helmiäiskiilto
Aiheesta muualla
  Tšaroiitti Commonsissa 
Tšaroiitti on korukiviin ja muihin koriste-esineisiin käytetty mineraali. Sen nimi johtuu siitä, että se löydettiin Siperiasta Tšarajoelta. Sitä ei ole löydetty muualta kuin Siperiasta.
Ulkoasu

Tšaroiitti on väriltään violetinsävyinen tai purppura. Siinä on lasin- tai silkinkiilto. Harvemmin siinä on helmiäismäinen kiilto.
Työstäminen

Hiontaan käytettyjä tapoja ovat pyöröhionta tai hiominen gemmeiksi.
Turok: Son of Stone

| Turok: Son of Stone |
| --- | --- |

Ohjaaja:  Curt Geda Dan Riba Frank Squillace
Käsikirjoittaja:  Käsikirjoitus Tony Bedard Tarina Tony Bedard Evan Baily
Tuottaja:  Evan Baily
Säveltäjä:  James L. Venable
Leikkaaja:  Matt Steinauer
Pääosat:  Adam Beach Irene Bedard Adam G Robert Knepper Cree Summer Mia Crowe Jay Tavare Michael Horse Gil Birmingham Russell Means Graham Greene
Valmistustiedot
Valmistusmaa:   Yhdysvallat
Tuotantoyhtiö:  Classic Media Film Roman Starz Media
Levittäjä:  Genius Products
Ensi-ilta:  8. helmikuuta 2008
Kesto:  73 min
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
Turok: Son of Stone on vuonna 2008 suoraan DVD:lle julkaistu animaatioelokuva. Se perustuu alun perin 1950-luvulla ilmestyneeseen sarjakuvaan Turokiin. Elokuvan tarina perustuu 1970-luvulla Western Publishingin kustamaan samannimiseen sarjakuvaan. Nykyisin sarjakuvan omistaa Classic Media, joka osti lakkautetun sarjakuvayhtiön oikeudet vuonna 1998. Elokuva kertoo hahmon synnyintarinan, jonka ohjasivat Curt Geda, Dan Riba ja Frank Squillace. Käsikirjoituksesta vastasi Tony Bedard, joka kirjoitti elokuvan tarinan Evan Bailyn kanssa. Pääosassa ovat muun muassa Adam Beach, Robert Knepper, Cree Summer ja Irene Bedard.
Äänirooleissa

| 0 | 1 | 2 |
| --- | --- | --- |
|  Adam Beach  | … |  Turok   |
|  Irene Bedard  | … |  Catori   |
|  Adam G  | … |  Andar   |
|  Robert Knepper  | … |  Chichak   |
|  Cree Summer  | … |  Sepinto   |
|  Mia Crowe  | … |  Aniwa   |
|  Jay Tavare  | … |  Koba   |
|  Michael Horse  | … |  Lead Raider, päällikkö   |
|  Gil Birmingham  | … |  Nashoba   |
|  Russell Means  | … |  Shamaani, päällikkö Sentry   |
|  Graham Greene  | … |  vanhempi #1, kadonneen maan shamaani   |
Andar (vas.) ja Turok.
Chichak uhkaamassa Turokia kuilun toiselta puolelta.